CELEX: 62010CA0089
Language: et
Date: 2011-09-08 00:00:00
Title: Liidetud kohtuasjad C-89/10 ja C-96/10: Euroopa Kohtu (neljas koda) 8. septembri 2011 . aasta otsus (Rechtbank van eerste aanleg te Brussel — Belgia eelotsusetaotlus) — Q-Beef NV (C-89/10), Frans Bosschaert (C-96/10) versus Belgia Kuningriik (C-89/10), Belgia Kuningriik, Vleesgroothandel Georges Goossens en Zonen NV, Slachthuizen Goossens NV (C-96/10) (Liidu õigusega vastuolus olevad siseriiklikud maksud — Rahastamise tugisüsteemi ja liidu õigusega vastolus oleva maksusüsteemi alusel tehtud maksed — Kord, mis asendatakse uue, liidu õigusega kooskõlas olevaks peetava korraga — Alusetult tehtud maksete tagastamine — Samaväärsuse ja tõhususe põhimõtted — Aegumistähtaja kestus — Dies a quo — Nõuded riigi ja eraõigusliku isiku vastu — Erinevad tähtajad)

22.10.2011   
            
            
               ET
            
            
               Euroopa Liidu Teataja
            
            
               C 311/9
            
         Euroopa Kohtu (neljas koda) 8. septembri 2011. aasta otsus (Rechtbank van eerste aanleg te Brussel — Belgia eelotsusetaotlus) — Q-Beef NV (C-89/10), Frans Bosschaert (C-96/10) versus Belgia Kuningriik (C-89/10), Belgia Kuningriik, Vleesgroothandel Georges Goossens en Zonen NV, Slachthuizen Goossens NV (C-96/10)
   (Liidetud kohtuasjad C-89/10 ja C-96/10) (1)
   
   (Liidu õigusega vastuolus olevad siseriiklikud maksud - Rahastamise tugisüsteemi ja liidu õigusega vastolus oleva maksusüsteemi alusel tehtud maksed - Kord, mis asendatakse uue, liidu õigusega kooskõlas olevaks peetava korraga - Alusetult tehtud maksete tagastamine - Samaväärsuse ja tõhususe põhimõtted - Aegumistähtaja kestus - Dies a quo - Nõuded riigi ja eraõigusliku isiku vastu - Erinevad tähtajad)
   2011/C 311/11
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank van eerste aanleg te Brussel
   
      Põhikohtuasja pooled
   
   
      Hagejad: Q-Beef NV (C-89/10), Frans Bosschaert (C-96/10)
   
      Kostjad: Belgia Kuningriik (C-89/10), Belgia Kuningriik, Vleesgroothandel Georges Goossens en Zonen NV, Slachthuizen Goossens NV (C-96/10)
   
      Ese
   
   Eelotsusetaotlus — Rechtbank van eerste aanleg te Brussel — Ühenduse õiguse tõlgendamine arvestades võrdväärsuse ja tõhususe põhimõtteid — Ühenduse õigusega vastuolus olevad siseriiklikud maksud — Ühenduse õigusega vastuolevaks tunnistatud riigiabi- ja maksusüsteemi alusel tasutud maksud — Süsteem, mis asendati kooskõlas olevaks tunnistatud uue süsteemiga — Õigusliku aluseta sissenõutud maksude tagastamine — Aegumistähtaeg.
   
      Resolutsioon
   
   
               1.
            
            
               Liidu õigusega ei ole sellistel nagu põhikohtuasjas aset leidnud asjaoludel vastuolus riigi vastu esitatavatele nõuetele ette nähtud viieaastane aegumistähtaeg hagidele, mis puudutavad selliste maksude tagastamist, mis on liikmesriigile „segatüüpi abi- ja maksusüsteemi” alusel liidu õigusnormidega vastuolus tasutud.
            
         
               2.
            
            
               Liidu õigusega ei ole sellistel nagu põhikohtuasjas aset leidnud asjaoludel vastuolus siseriiklikud õigusnormid, mille kohaselt kehtestatakse isikule pikem aegumistähtaeg selleks, et nõuda maksete tagastamist vahendajana tegutsenud isikult, kellele ta maksed tasus ja kes need esimese isiku eest riigile tasus, samas kui ta oleks need maksed teinud otse riigile, oleks esimesele isikule kehtestatud aegumistähtaeg olnud lühem, mis kehtestab erandi alusetult makstud summade tagasimaksmist käsitlevatest liidu õigusnormidest, tingimusel et vahendajana tegutsevatel eraõiguslikel isikutel on võimalik tõhusalt nõuda riigilt tagasi tegelikult teiste eraõiguslike isikute eest tasutud summad.
            
         
               3.
            
            
               Sellistel nagu põhikohtuasjas aset leidnud asjaoludel ei mõjuta Euroopa Kohtu poolt pärast eelotsusetaotluse esitamist tehtud otsus, milles ta leidis, et asjaomaste siseriiklike õigusnormide tagasiulatuv mõju ei ole kooskõlas liidu õigusega, siseriiklikus õiguskorras riigi vastu esitatavate nõuete aegumistähtaja alguskuupäeva kindlaksmääramist.
            
         
      (1)  ELT C 113, 1.5.2010.